ગુજરાત પ્રદેશ કોંગ્રેસ સમિતીની વિવિધ પાંખો જેવી કે NSUI, મહિલા કોંગ્રેસ, યુથ કોંગ્રેસ, સેવાદળ સહિત વિવિધ સેલ ડિપાર્ટમેન્ટના વડાઓ, પદાધિકારીઓની રવિવારે રાજીવ ગાંધી ભવન ખાતે મળેલી સંયુક્ત બેઠકમાં પ્રદેશના સહપ્રભારી અશ્વિન શેખરીએ સ્પષ્ટ જણાવ્યું હતું કે આગામી ત્રણ મહિના માટે વિવિધ કાર્યક્રમોનું આયોજન કરીને તેનો અહેવાલ તૈયાર કરવો. સમગ્ર કાર્યક્રમોનું કોંગ્રેસ દ્વારા મોનીટરીંગ કરાશે જે સારું કામ કરશે તેને જવાબદારી સોંપાશે અને જે પદાધિકારીઓ કાર્યક્રમોમાં સક્રિયતા નહીં દાખવે તેમને જવાબદારીમાંથી મુક્ત કરવામાં આવશે.